590 



og 



lennerne, halende disse ud af Puppeskederne. Revningen uf Puppehuden og selve Meso- 

 notiims Fremskyden lil Højde med Vingernes Kod skeer ved Svulraning af denne Kropdel, 

 men den følgende Bevægelse, som er jævn og glidende, fremkaldes af Bagkroppens Led, 

 som kikkertformigt trække sig ind i hverandre og ud fra hverandre; ved den sidsle Bevæ- 

 gelse, naar Ilandene af Bagkropsleddene hos Myggen støde mod de tilsvarende Dele af 

 Puppehuden, skeer Fremskridningen og Løftningen af Myggens Thorax, og denne Løftning 

 hæver atter Hoved, Ben og Vinger og drage alle disse Dele ud af deres Skeder. Idet 

 Myggen herved stiger lodret i Vejret, kommer den til at staae som en Mast i Puppehuden 

 som Baad, saaledes som allerede Reaumur saa smukt har fremstillet, 1. c. p. 612, og afbildet 

 det, PI. i i, Fig. 9— 10. Som Begel stiger Myggen lodret i Vejret, men hvis Vejr og Vind 

 eller dens Omgivelser volde den Vanskeligheder, bliver Kroppens Stilling ofte mer eller 

 mindre skraa; og om Myggen end ikke giver tabt, fordi den kommer lil at berøre 

 Vandfladen med Kroppen, endnu medens Benene og Vingerne ikke ere ude af Skederne, 

 saa kan den dog ogsaa i den Grad faae Overballaneen eller blive saa stærkt slaael ned mod 

 Vandfladen, at den ikke kan rejse sig og faae Ben og Vinger frie, og i saa Tilfælde om- 

 kommer den. Man skulde tro, at ondt Vejr maatte dræbe Myggene i Tusindvis under deres 

 Forvandling, men ved Siden af deres Haardbudethed maa man huske paa, at Forvandlingen 

 kan skee, naar og paa hvad Tid af Dagen det skal være, og vistnok opsættes efter Vejret 

 og Myggens Lejlighed. 



Udkrybningen tager langt længere Tid for denne Myg end for de fleste andre, 

 navnlig Chironomus'erne, og der kan let gaa en Time eller mere med, inden Stikkemyggen, 

 efter Udstødelsen af «Meconiunis»-Blæreme 1 ), flyver bort fra Vandets Overflade. Som Prøver 

 paa den forskjellige Tid, det tager Myggen at komme ud, skal jeg anføre: En Puppe laa 

 6 Min. i Vandskorpen, og først efter 5Va Min. viste der sig et Luftlag under Puppehuden; 

 efter andre 8 Min. stod den paa Glassets Sider; i Alt altsaa 14 Min. En anden Myg stod 

 efter 17 Min. paa Glassets Sider; den havde brugt 8 Min. 40 See. (il at faae Vingerne frie 

 og li Min. 30 Sec. inden den stod paa Forbenene. En tredie Myg tog det 18 Min. 30 Sec. 

 at blive helt fri, idet efter 20 Sec. Revnen i Mesonotum var helt aaben , efter 10 Min. 

 begge Vinger frie, efter 10 Min. 30 Sec. Forbenene bøjede, og efter 13 Min. hvilede den paa 

 alle 3 Par Ben, af hvilke dog Bagtarserne endnu vare i Skederne. En fjerde, femte og 

 sjette Myg brugte henholdsvis 45, 48 og 64 Min. 44 Sec, inden de bleve færdige og fløj 

 bort. Hvad der i de 3 sidste Tilfælde mest forsinkede Myggen, var Udstødelsen af »Me- 

 coniumS'i-Blærerne, som i et Antal af 40 — i i udstødtes med Mellemrum af 30—230 Sec, 

 i Reglen dog kun en 10 Sec,., undtagen henimod Slutningen, hvor Mellemrummene ofte 

 bleve langt større. 



') Jfr. det Følgende, under Corethra plumicoinis 



